Diari Oficial de la Generalitat Valenciana


Sumari del DOGV 93, del 05-02-1983 (1983/802104)

ORDE de la Conselleria d'Hisenda de 17 de gener de 1983, sobre documentació i tramitació dels expedients de modificacions en els crèdits dels Pressupostos Generals de la Generalitat Valenciana.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/01/17/(1)/dof/vci/html**

### Dades del document

Número de DOGV
:   93

Data del DOGV
:   05-02-1983

Secció del DOGV
:   DISPOSICIONS GENERALS

Número del document
:   1983/802104


Data del document
:   17-01-1983

Organisme emissor
:   Conselleria d'Hisenda i Administració Pública

Tipus de document
:   Ordre

Correcció d'errades

Ordre de la Conselleria d'Hisenda de 17 de gener de 1983, sobre documentació i tramitació dels expedients de modificacions als crèdits dels Pressupostos Generals de la Generalitat Valenciana.  
La Llei 11/1977, de 4 de gener, General Pressupostària inclou en la secció 2.a, capítol I, del títol II, les normes bàsiques que regulen les modificacions dels crèdits, les quals es complementen amb les disposicions que per a cada any inclouen les, fins ara, Bases de Gestió del Pressupost i, d'ara endavant, la Llei de Pressupostos de la Generalitat.  
Sembla convenient, per tal d'assolir una major transparència, eficàcia i assegurar un tractament homogeni dels expedients, establir un sistema normalitzat de gestió.  
Per tot això, aquesta 'Conselleria ha considerat avinent ordenar:  
1. AMBIT D'APLICACIO  
1. Les Normes d'aquesta Orde, en els termes que en cada cas estableix, seran d'aplicació als expedients de modificació de crèdits i documentació annexa dels Pressupostos: a) De la Generalitat Valenciana. b) Dels organismes autònoms. c) Dels altres Ents del Sector Públic Regional.  
d) D'explotació i capital de les Societats Regionals.  
II. CLASSES DE MODIFICACIONS  
2. Modificacions generals.  
Les modificacions que podran experimentar els Pressupostos dels Ens esmentats, amb l'abast i el contingut previst en els articles de la Llei General Pressupostària que s'indiquen i els que establesca la Llei de Pressupostos, seran les següents:  
- Crèdits extraordinaris al Pressupost de la Generalitat (article 64.1).  
- Suplements de crèdit al Pressupost de la Generalitat (article 64.1).  
Crèdits extraordinaris o suplementaris als Pressupostos dels Organismes autònoms (article 64.2).  
Ampliacions de crèdit (article 66).  
Transferències de crèdits (articles 67, 68.1 i 70).  
Retencions de crèdit (article 68.2).  
No disponibilitat (article 57).  
Redistribució de crèdit (article 69).  
Generació de crèdits per ingressos (article 71):  
Aportacions de persones naturals o jurídiques (71.ª).  
Alienació de béns (71.b).   
Prestacions de serveis (71.c).   
Reembossament de préstecs (71.d).  
Crèdits de l'exterior per a inversions públiques (7 1. e).  
Reposiciò de crèdits per reintegració de pagaments indeguts (article 72).  
Incorporació de crèdits (article 73):  
Crèdits extraordinaris i suplements de crèdits, així com Transferències de crèdit autoritzades en el trimestre darrer (73.1.ª).  
Que emparen compromissos de despeses, gener novembre (73.1.b).  
Operacions de capital (73.1.c).  
En funció de recaptació efectiva de drets afectats (7 3. 1. d).  
Generats segons l'article 71 de la Llei General Pressupostària (73.1.e).  
3. Altres modificacions.  
Igualment, els expedients podràn referir-se a les modificacions esmentades seguidament, amb l'abast que en cada cas s'assenyala: 3.1. Adscripcions de crèdit.  
L'adscripció de crèdit consistirà en l'afectació a un destí específic dels crèdits o dotacions globals que figuren en els Pressupostos Generals de la Generalitat.  
L'adscripció es farà conformement al que hi haja previst al concepte respectiu del Pressupost, i es comptabilitzarà separadament amb la mateixa aplicació que aquest.  
3.2. Incorporació de remanents de crèdits per a atendre obligacions d'exercicis tancats.  
Segons estableix la Reial Ordre de 12 de març de 1904, són obligacions d'exercicis tancats les que fan referència a serveis que hagen tingut dotació en el pressupost de l'any durant el qual foren executats, i l'import dels quals, per manca de justificació o de qualsevol altra formalitat, no pogué ser reconegut ni contret en comptes.  
Conformement al que preveuen les disposicions vigents, podran ser incorporats al Pressupost els remanents de crèdits anul·lats sempre que tinguen cabuda en la quantitat que, com a sobrant del crèdit respectiu, serà anul·lada en la liquidació del Pressupost a què facen referència.  
3.3. Habilitació de nous conceptes en els Pressupostos.  
Només podran ser habilitats nous conceptes en els Pressupostos quan expressament es preveja aquesta possibilitat en la Llei de Pressupostos, com a conseqüència de redistribucions o Transferències de crèdits autoritzades per la mateixa Llei.  
Igualment, la Conselleria d'Hisenda, conformement a les autoritzacions incloses en la Llei de Pressupostos, podrà disposar la creació de subconceptes o partides, quan resolga sobre els expedients de modificacions pressupostàries que regula aquesta Ordre, sense perjudici del que disposa l'article 69 de la Llei General Pressupostària.  
3.4. Compromissos de despeses de caràcter plurianual.  
Aquests expedients tindran per objectiu la modificació dels percentatges i anualitats que estableix l'article 61 de la Llei General Pressupostària, respecte de l'adquisició de compromissos de despeses que hagen d'estendre's a exercicis posteriors a aquell en què s'autoritzen.  
3.5. Imputació als crèdits del Pressupost corrent d'obligacions reconegudes o generades en anys anteriors.  
Conformement al que preveu l'article 49 de la Lei General Pressupostària, els crèdits del Pressupost són destinats a adquisicions, obres, serveis, prestacions o despeses en general que han de ser realitzats durant el període de vigència d'aquell.  
No obstant això, la Conselleria d'Hisenda podrà, emparant-se en la normativa vigent, determinar els crèdits de l'exercici corrent als quals excepcionalment podrà imputar-se el pagament d'obligacions reconegudes o generades en exercicis anteriors, sense perjudici de les autoritzacions específiques que figuren expressament en els Pressupostos Generals de la Generalitat.  
3.6. Modificacions tècniques i de la base de dades del Pressupost.  
Seran tramitades emparant-se en aquest apartat aquelles variacions en l'estructura, el contingut i la distribució dels crèdits del Pressupost que no afecten la quantia de les dotacions autoritzades en l'exercici corrent.  
S'hi inclouen, entre altres possibles, les següents:  
a) Les que afecten la definició, activitats, objectius i mitjans dels programes de la Conselleria.  
b) Les variacions produïdes en els elements i la distribució, contingudes en els documents P.4 (Plantilles de personal) i P.P.I (Distribució per Programes dels crèdits), de manera que es mantinga actualitzada la base de dades corresponents.  
c) Les variacions que, sense alterar la quantia total de les dotacions, hagen de ser tingudes en compte per a la formulació del Pressupost de l'exercici següent i referent a:  
- Modificacions en el text o literal de les partides pressupostàries, per a adaptar-les millor a la naturalesa de les despeses i dels programes que financen.  
- Redistribució de les següents partides d'un concepte o transferència entre crèdits, de la mateixa naturalesa econòmica.  
- Reassignació dels crèdits adscrits a distints programes.  
- Reassignació dels crèdits adscrits a unitats orgàniques.  
- Qualsevol altra variació que efecte als annexos i documentació complementària dels Pressupostos.  
III. INICIACIO DELS EXPEDIENTS DE MODIFICACIONS DE CREDITS I DOCUMENTACIO QUE HAN D'INCLOURE  
4. Iniciació  
Els expedients de modificació dels crèdits en els Pressupostos s'iniciaran en les Direccions Generals, Organismes o Unitats que tinguen al seu càrrec la gestió d'aquells o siguen responsables dels Programes corresponents, i inclouran els documents i la informació indicada en els apartats següents.  
Les propostes que es formulen seran autoritzades pel Conseller o el titular de l'òrgan Superior de la Generalitat o autoritat en qui deleguen, els quals n'acordaran la remissió a la Conselleria d'Hisenda.  
5. Documentació general  
Les propostes inclouran la documentació següent:  
a) Memòria.-Constitueix el document base de l'expedient, i haurà de justificar la necessitat de la modificació proposada, explicitant els extrems següents:  
- La classe de modificació que s'hi proposa, amb referència als conceptes del Pressupost a què afecta.  
- Les normes legals, acords o disposicions en què es basa, així com els preceptes de la Llei General Pressupostària o de la Llei de Pressupostos que emparen la modificació.  
- Un estudi econòmic que quantifique els crèdits necessaris i les modificacions consegüents; igualment, abordarà la incidència de la modificació en els programes del Departament, especialment les que puguen produir-se en els objectius, expressades en termes d'unitats físiques de realització.  
- La incidència que la modificació proposada pot tenir en els pressupostos d'exercicis futurs, i els recursos o mitjans previstos per al finançament, si s'escau, de la major despesa pública.  
b) informes.-S'hi adjuntaran els informes següents:  
- Els dictàmens o informes facultatius que en cada cas escaigué.  
- El de la Intervenció Delegada, que, quan calga, acreditarà els saldos comptables i les retencions de crèdit que afecten a l'expedient.  
- El de l'Oficina Pressupostària. L'informe serà redactat en exemplar duplicat com a norma general.  
6. Altra documentació  
Segons la naturalesa de l'expedient, caldrà incloure els documents següents:  
6.1. Generació i reposició de crèdits.  
En els expedients de generació i reposició de crèdits previstos als Articles 71 i 72, respectivament, de la Llei General Pressupostària s'adjuntarà el resguard complementari original de l'ingrés aplicat al Pressupost de la Generalitat, o el document acreditatiu de la materialitat de l'ingrés al Pressupost de l'organisme. En la Memòria caldrà justificar la necessitat que els tals ingressos generen crèdit amb especial referència a l'operació realitzada o a les dotacions ordinàries consignades en el Pressupost.  
6.2. Despeses de personal.  
Quan es tracte de cobrir mancances de crèdit per a satisfer despeses de personal derivades de drets ja reconeguts, caldrà adjuntar a l'expedient les normes en què s'hagen reconegut i/o quantificat els drets esmentats.  
Si es tracta de modificar les plantilles o els crèdits de contractació de personal o de variar els mòduls de retribució bàsica o complementària, s'adjuntarà la informació actualitzada que figura en els documents P.4 a P.7, segons els casos.  
En tots els supòsits referents a despeses de personal, caldrà assenyalar la incidència de les variacions en la distribució territorial dels crèdits i la imputació als distints programes del Departament.  
Aquesta informació haurà de guardar la mateixa presentació que la utilitzada als documents P.4 i P.7, per bé que faran referència al nombre d'efectius reals en la data de tramitació de l'expedient, als mòduls individuals vigents i al cost resultant d'aplicar les dades anteriors.  
En general les propostes relatives a despeses de personal seran tramitades en expedient separat.  
6.3. Crèdits d'inversions.  
Les de crèdits d'inversions detallaran les variacions en els programes i subprogrames aprovats per la Llei de Pressupostos.  
6.4. Exercicis tancats.  
S'hi adjuntarà certificació de la Intervenció Delegada respectiva, acreditativa d'haver estat anul·lats en el Pressupost corresponent remanents de crèdit de quantia equivalent en el concepte on es sol·licita la incorporació.  
Igualment, s'hi detallaran les obligacions que foren reconegudes i que han de ser finançades pel crèdit sol·licitat. A tal efecte, els Departaments que hagen acordat el reconeixement d'aquestes obligacions remetran a la Conselleria d'Hisenda relacions nominals dels creditors, acompanyades de cópie, dels expedients tramitats i de les ordres resolutories d'aquests, per tal que siga autoritzada l'habilitació dels crèdits necessaris en el capítol d'Exercicis Tancats de seccions corresponents.  
La Direcció General de Pressupostos assabentarà d'aquestes autoritzacions les Conselleries interessades, mitjançant les oficines pressupostàries, per tal que puguen proposar el pagament de les quantitats reconegudes. 6.5. Modificació dels percentatges o ampliació de les anualitats establertes en l'article 61 de la Llei General Pressupostària.  
En la Memòria caldrà indicar els compromissos contrets fins el moment en els exercicis futurs a què efecte, i les raons que justifiquen l'ampliació dels límits establerts en la Llei General Pressupostaria i els efectes derivats de la minoració de les disponibilitats per a nous compromissos en anys successius.  
Les autoritzacions podran ser concedides en termes de percentatges de crèdit o en xifres absolutes.  
6.6. Incorporació de crèdits.  
En els expedients d'incorporació de crèdits a què fa referència l'Article 73 de la Llei General Pressupostària, s'acreditarà la disponibilitat de saldos i l'acompliment de les condicions que per a cada supòsit s'hi estableixen.  
Quan les incorporacions es tramiten emparant-se en el número u, c), «Operacions de capital», es tindrà en compte, si s'escau, el que preveu el número 10 d'aquesta Ordre.  
IV. TRAMITACIO DELS EXPEDIENTS  
7. Cas general  
Els expedients de modificacions pressupostàries, completats amb els documents que per a cada mena d'operació requereix aquesta Ordre, els remetrà l'Oficina Pressupostària de les Corts Valencianes o la de cada Departament a la Direcció General de Pressupostos de la Conselleria d'Hisenda, la qual sotmetrà l'oportuna proposta al Conseller d'Hisenda per a la resolució que escaiga o per a ser elevada a l'acord del Ple del Consell, en funció del nivell de competències que la normativa vigent haja establert en cada cos.  
L'acord adoptat serà comunicat a l'Oficina Pressupostària per tal que el trasllade a l'òrgan proposant.  
La Direcció General de Pressupostos sol·licitarà els informes, les dades i els documents que considere necessaris pel que fa a la resolució dels expedients, i retornarà a l'Oficina Pressupostària de les Corts Valencianes o del Departament corresponent, amb exposició motivada, aquells expedients en què no siga escaient la resolució favorable.  
8. Crèdits extraordinaris i suplementaris del Presupost  
de la Generalitat.  
Quan les modificacions pressupostàries consistesquen en la concessió de «crèdits extraordinaris» o «suplements de crèdit» al Pressupost de la Conselleria, la Direcció General de Pressupostos emetrà l'informe previst en l'article 64 de la Llei General Pressupostària, que sotmetrà al Conseller d'Hisenda, el qual ordenarà a la Direcció General de Pressupostos que elabore el corresponent Projecte de Llei, per tal que siga elevat al Consell per a ser aprovat i tramés a les Corts Valencianes.  
9. Crèdits extraordinaris o suplementaris d'Organismes  
Autònoms.  
Quan els expedients de crèdits extraordinaris o suplementaris afecten els pressupostos dels Organismes Autònoms, caldrà tenir en compte si l'import de l'expedient acumulat als anteriors de la mateixa naturalesa, relatius a l'Organisme de què es tracte, no ultrapassa el 20% o del seu pressupost, en el qual cas l'aprovació pertocarà al Conseller d'Hisenda.  
Sin ultrapassant l'esmentat límit no supera el 50% o el 100%o, segons siga de caràcter administratiu o de caràcter comercial, industrial o financer, la decisió pertoca al Consell.  
Si supera els percentatges indicats del 5% o el 10%, segons el caràcter de l'Organisme, les modificacions s'ajustaran a les indicacions del número anterior.  
10. Incorporacions de crèdits d'operacions de capital  
Quan així ho acorda expressament aquest Departament, ja siga en relació amb el saldo de «Disposicions», «Pressupost», o tots dos, la incorporació dels crèdits per  
-a operacions de capital a què fa referència l'article 73.1.c), de la Llei General Pressupostària, es farà d'acord amb la tramitació següent.  
10.1. Crèdits del Pressupost de la Generalitat.  
a) L'ordenació Central de Pagaments trametrà a la Direcció General de Pressupostos, una vegada tancat el Compte de Despeses Públiques de 31 de gener, referent al període de prórroga, relació certificada dels saldos existents en cada crèdit d'operacions de capital.  
b) Simultàniament, i amb la mateixa referència de dates, les Corts Valencianes i Conselleries remetran a l'esmentat centre directiu les següents certificacions de les Intervencions Delegades corresponents:  
Dels remanents existents en els crèdits a què fa referència el paràgraf anterior que, havent estat incorporats al Pressupost els remanents del qual es certifiquen, no puguen ser incorporats al següent, per incórrer en els supòsits previstos a l'article 73, b) de la Llei General Pressupostària.  
Dels remanents existents en els conceptes esmentats que siguen afectats per Acords o Retenció de no disponibilitat o qualsevol altre que n'implique la no incorporació.  
c) La Direcció General de Pressupostos, en base a la informació anterior, formularà una relació, classificada per seccions, dels crèdits que reunesquen les condicions legals per a ser incorporats al Pressupost de l'exercici següent, i elevarà al Conseller d'Hisenda la proposta raonada d'incorporació que escalga.  
10.2. Crèdits dels Pressupostos dels Organismes Autònoms .  
L expedient s'iniciarà amb la certificació que expedirà d'ofici la Intervenció Delegada als Organismes respectius, referida als saldos existents en els distints crèdits del Pressupost de l'exercici finalitzat incorporables al corrent, a tenor del que determina l'article 73 de la Llei General Pressupostària i del que estableix l'apartat anterior.  
En base al saldo resultant d'aquesta certificació, el President o el Director de l'Organisme podrà autoritzar la incorporació provisional del crèdit sempre que, prèviament, l'Organisme dispose de remanent de Tresoreria efecte a la inversió, fet que caldrà acreditar en l'expedient.  
L'Organisme remetrà seguidament, mitjançant l'Oficina Pressupostària, l'acord d'incorporació provisional, amb la certificació de la Intervenció Delegada, a la Direcció General de Pressupostos, la qual elevarà al Conseller d'Hisenda la proposta escaient.  
La decisió d'aquest serà comunicada a l'Organisme proponent, mitjançant l'Oficina Pressupostària, i consolidarà els efectes de l'obertura provisional del crèdit en el Pressupost de l'Organisme.  
10.3. Quan no s'arribe a l'acord sobre tramitació simplificada a què fan referència els apartats anteriors, els expedients d'incorporació hauran d'ajustar-se a les previsions generals de les modificacions pressupostàries.  
V. EXPEDICIO DE DOCUMENTS COMPTABLES  
11. Expedició de documents comptables  
a) Pressupost de la Generalitat - La Direcció General de Pressupostos, aprovades les modificacions pressupostàries la tramitació de les quals regula aquesta Ordre, expedirà els documents comptables necessaris.  
b) Quan les modificacions afecten els Pressupostos d'Organismes Autònoms, pertocarà a aquest, si s'escau, l'expedició dels documents comptables conformement a les normes que hi siguen aplicables.  
12. Retencions o no disponibilitat de crèdits.  
Quan per decisió del Consell o del Conseller d'Hisenda, conformement als articles 57 i 68.2 de la Llei General Pressupostària, o supòsits anàlegs, s'acorda la retenció o no disponibilitat de tot o de part d'un crèdit consignat en els Pressupostos, la Direcció General de Pressupostos expedirà el document comptable de «Retenció de crèdit».  
Aquests acords i documents no comportaran l'anul·lació del crèdit, per bé que amb càrrec al saldo retingut hom no podrà acordar «Autoritzacions» ni «Disposicions» de despeses i l'import corresponent no podrà ser incorporat a l'exercici següent.  
L'anul·lació de la retenció motivarà l'expedició del document invers que permeta la utilització del crèdit.  
VI. ALTRES ENS DEL SECTOR PUBLIC REGIONAL  
13. Les modificacions que hagen d'experimentar els Pressupostos dels altres Ens del Sector Públic Regional, els Pressupostos dels quals s'integren en els Generals de la Generalitat, s'ajustaran al que determinen les lleis i les normes específiques aplicables i, si no, a les previsions dels apartats anteriors d'aquesta Ordre, segons la naturalesa i les característiques de les funcions i operacions que despleguen.  
VII. DISPOSICIONS FINALS  
14. Quan excepcionalment i per raons d'urgència siguen acordades modificacions en els Pressupostos dels Organismes i Ens a què fa referència aquesta Ordre pels Organismes competents per a l'aprovació definitiva, la Conselleria d'Hisenda (Direcció General de Pressupostos) notificarà la resolució que escaiga al Departament corresponent, a través de l'Oficina Pressupostària.  
15. Queda autoritzada la Direcció General de pressupostos a dictar les normes complementàries i aclaridores escaients per a la millor execució de les disposicions d'aquesta Ordre, i per a aprovar el disseny dels documents que s'hi esmenten.  
16. Aquesta Ordre entrarà en vigor en la data en què siga publicada al «Diari Oficial de la Generalitat Valenciana».  
Lo que comunique a VV. EE. i a VV. II. per a coneixement i efecte.  
València, 17 de gener de 1983.  
El Conseller d'Hisenda,   
ANTONI BIRLANGA I CASANOVA


Còpia Permalink ELI